
PRIJEDLOG ODLUKE EUROPSKOG PARLAMENTA
o Prijedlogu imenovanja predsjednika Europskog nadzornog tijela za bankarstvo
(N10-0004/2026 – C10‑0020/2026 – 2026/0802(NLE))
(Odobrenje)
Europski parlament,
–	uzimajući u obzir uži popis kvalificiranih kandidata za položaj predsjednika Europskog nadzornog tijela za bankarstvo, koji je sastavio njegov Odbor nadzornih tijela,
–	uzimajući u obzir pismo Vijeća od 4. veljače 2026. u kojem se François-Louis Michaud predlaže za predsjednika Europskog nadzornog tijela za bankarstvo (C10-0020/2026),
–	uzimajući u obzir članak 48. stavke 2. i 3. Uredbe (EU) br. 1093/2010 Europskog parlamenta i Vijeća od 24. studenog 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/79/EZ[footnoteRef:1], [1:  SL L 331, 15.12.2010., str. 12., ELI: http://data.europa.eu/eli/reg/2010/1093/oj.] 

–	uzimajući u obzir svoju Rezoluciju od 14. ožujka 2019. o rodnoj ravnoteži u imenovanjima u području ekonomske i monetarne politike EU-a[footnoteRef:2], [2:  SL C 23, 21.1.2021., str. 105.] 

–	uzimajući u obzir svoju Rezoluciju od 16. siječnja 2020. o institucijama i tijelima ekonomske i monetarne unije: sprečavanje sukoba interesa nakon odlaska iz javne službe[footnoteRef:3], [3:  Usvojeni tekstovi, P9_TA(2020)0017.] 

–	uzimajući u obzir članak 135. Poslovnika,
–	uzimajući u obzir izvješće Odbora za ekonomsku i monetarnu politiku (A10‑0000/2026),
A.	budući da je aktualni predsjednik Europskog nadzornog tijela za bankarstvo dao ostavku s učinkom od 31. siječnja 2026.;
B.	budući da je člankom 48. stavkom 2. Uredbe (EU) br. 1093/2010 predviđeno da se predsjednik Europskog nadzornog tijela za bankarstvo bira na temelju postignuća, vještina, znanja o financijskim institucijama i tržištima te iskustva relevantnog za financijski nadzor i regulativu, slijedom otvorenog selekcijskog postupka u kojem se poštuje načelo rodne ravnoteže;
C.	budući da je Vijeće 4. veljače 2026. predložilo da se François-Louis Michaud, nakon potvrde Parlamenta, imenuje predsjednikom Europskog nadzornog tijela za bankarstvo na mandat od pet godina, u skladu s člankom 48. stavcima 2. i 3. Uredbe (EU) br. 1093/2010;
D.	budući da je 25. veljače 2026. Odbor za ekonomsku i monetarnu politiku održao saslušanje s François-Louisom Michaudom, na kojem je on dao uvodnu izjavu i potom odgovarao na pitanja članova Odbora;
1.	[odobrava / odbija odobriti] imenovanje François-Louisa Michauda predsjednikom Europskog nadzornog tijela za bankarstvo [te traži da se Prijedlog povuče i da se podnese novi prijedlog];
2.	nalaže svojoj predsjednici da ovu Odluku proslijedi Vijeću, Komisiji, Europskom nadzornom tijelu za bankarstvo i vladama država članica.

Ovo je izvješće Odbor za ekonomsku i monetarnu politiku sastavio na temelju izvršenja ovlasti koje su Parlamentu dodijeljene u skladu s Uredbom (EU) br. 1093/2010, a posebno njezinim člankom 48., te na temelju utvrđenih postupaka Odbora za ekonomsku i monetarnu politiku u pogledu imenovanja u regulatorna i nadzorna tijela u gospodarskom i financijskom području.

<FootprintIntro>Izvjestiteljica izjavljuje, pod svojom isključivom odgovornošću, da u svoje izvješće nije uključila nikakve informacije predstavnika interesnih skupina obuhvaćenih područjem primjene Međuinstitucijskog sporazuma o obveznom registru transparentnosti[footnoteRef:4] ili predstavnika javnih tijela trećih zemalja, uključujući njihove diplomatske misije i veleposlanstva, koje treba navesti u ovome Prilogu u skladu s člankom 8. Priloga I. Poslovniku.</FootprintIntro> [4:  Međuinstitucijski sporazum od 20. svibnja 2021. Europskog parlamenta, Vijeća Europske unije i Europske komisije o obveznom registru transparentnosti (SL L 207, 11.6.2021., str. 1., ELI: http://data.europa.eu/eli/agree_interinstit/2021/611/oj).] 

